সাখাওয়াত হোসেন রনি

মোহাম্মদ সাখাওয়াত হোসেন রনি (জন্ম: ৮ অক্টোবর ১৯৯১; সাখাওয়াত রনি নামে সুপরিচিত) হলেন একজন বাংলাদেশী পেশাদার ফুটবল খেলোয়াড়। তিনি বর্তমানে বাংলাদেশের পেশাদার ফুটবল লিগের শীর্ষ স্তর বাংলাদেশ প্রিমিয়ার লিগের ক্লাব ফর্টিস এবং বাংলাদেশ জাতীয় দলের হয়ে একজন আক্রমণভাগের খেলোয়াড় হিসেবে খেলেন। তিনি মূলত একজন কেন্দ্রীয় আক্রমণভাগের খেলোয়াড় হিসেবে খেলে থাকেন। ২০০৫–০৬ মৌসুমে, বাংলাদেশী ক্লাব মুক্তিযোদ্ধা সংসদের হয়ে খেলার মাধ্যমে তিনি তার জ্যেষ্ঠ পর্যায়ের খেলোয়াড়ি জীবন শুরু করেছেন, যেখানে তিনি মাত্র ১ মৌসুম অতিবাহিত করেছেন। অতঃপর ২০০৬–০৭ মৌসুমে তিনি ঢাকা মোহামেডানে যোগদান করেছেন। ঢাকা মোহামেডানে মাত্র ১ মৌসুম অতিবাহিত করার পর চট্টগ্রাম আবাহনীর সাথে চুক্তি স্বাক্ষর করেছেন, যেখানে তিনি ৮টি গোল করেছেন। পরবর্তীকালে, তিনি শেখ রাসেল, ঢাকা আবাহনী, শেখ জামাল এবং চট্টগ্রাম আবাহনীর হয়ে খেলেছেন। ২০২২–২৩ মৌসুমে, তিনি চট্টগ্রাম আবাহনী হতে বাংলাদেশী ক্লাব ফর্টিসে যোগদান করেছেন। ২০১১ সালে, রনি বাংলাদেশের হয়ে আন্তর্জাতিক পর্যায়ে অভিষেক করেছেন; বাংলাদেশের জার্সি গায়ে তিনি এপর্যন্ত ২০ ম্যাচে ৮টি গোল করেছেন। দলগতভাবে, রনি এপর্যন্ত ২টি শিরোপা জয়লাভ করেছেন, যার উভয়েই শেখ জামালের হয়ে জয়লাভ করেছেন। মোহাম্মদ সাখাওয়াত হোসেন রনি ১৯৯১ সালের ৮ই অক্টোবর তারিখে বাংলাদেশের ঢাকায় জন্মগ্রহণ করেছেন এবং সেখানেই তার শৈশব অতিবাহিত করেছেন। ২০১১ সালের ২১শে মার্চ তারিখে, মাত্র ১৯ বছর ৫ মাস ১৪ দিন বয়সে, রনি ফিলিস্তিনের বিরুদ্ধে ম্যাচে অংশগ্রহণ করার মাধ্যমে আন্তর্জাতিক ফুটবলে বাংলাদেশের হয়ে অভিষেক করেছেন। উক্ত ম্যাচের ৭৫তম মিনিটে মধ্যমাঠের খেলোয়াড় মেহেদী হাসান উজ্জ্বলের বদলি খেলোয়াড় হিসেবে তিনি মাঠে প্রবেশ করেন; ম্যাচটিতে বাংলাদেশ ২–০ গোলের ব্যবধানে পরাজিত হয়েছিল। বাংলাদেশের হয়ে অভিষেকের বছরে রনি মাত্র ১ ম্যাচে অংশগ্রহণ করেছেন। জাতীয় দলের হয়ে অভিষেকের ১ বছর ১১ মাস ১২ দিন পর, বাংলাদেশের জার্সি গায়ে প্রথম গোলটি করেন; ২০১৩ সালের ৪ঠা মার্চ তারিখে, নেপালের বিরুদ্ধে ম্যাচের প্রথম গোলটি করার মাধ্যমে তিনি আন্তর্জাতিক ফুটবলে তার প্রথম গোলটি করেন। ২৬ এপ্রিল ২০২১ পর্যন্ত হালনাগাদকৃত। "Palestine v Bangladesh, 21 March 2011"। 11v11.com। ২১ মার্চ ২০১১। সংগ্রহের তারিখ ২৬ এপ্রিল ২০২১।  Strack-Zimmermann, Benjamin (২১ মার্চ ২০১১)। "Palestine vs. Bangladesh (2:0)"। National Football Teams। সংগ্রহের তারিখ ২৬ এপ্রিল ২০২১।  "Bangladesh vs Nepal - International Friendly 2013: all the info, lineups and events"। BeSoccer। ২৬ এপ্রিল ২০২১। সংগ্রহের তারিখ ২৬ এপ্রিল ২০২১।  "AFC CHALLENGE CUP 2014"। এশিয়ান ফুটবল কনফেডারেশন। সংগ্রহের তারিখ ২৬ এপ্রিল ২০২১।  Strack-Zimmermann, Benjamin (৪ মার্চ ২০১৩)। "Nepal vs. Bangladesh (0:2)"। National Football Teams। সংগ্রহের তারিখ ২৬ এপ্রিল ২০২১।  Strack-Zimmermann, Benjamin (৬ মার্চ ২০১৩)। "Bangladesh vs. Northern Mariana Islands (4:0)"। National Football Teams। সংগ্রহের তারিখ ২৬ এপ্রিল ২০২১।  Strack-Zimmermann, Benjamin (১৭ ডিসেম্বর ২০১৫)। "Bangladesh vs. Nepal (1:0)"। National Football Teams। সংগ্রহের তারিখ ২৬ এপ্রিল ২০২১।  Strack-Zimmermann, Benjamin (২৮ ডিসেম্বর ২০১৫)। "Bhutan vs. Bangladesh (0:3)"। National Football Teams। সংগ্রহের তারিখ ২৬ এপ্রিল ২০২১।  "South Asian Football Institute"। South Asian Football Institute। ৪ মার্চ ২০১৬ তারিখে মূল থেকে আর্কাইভ করা। সংগ্রহের তারিখ ২৬ এপ্রিল ২০২১।  Strack-Zimmermann, Benjamin (৮ জানুয়ারি ২০১৬)। "Bangladesh vs. Sri Lanka (4:2)"। National Football Teams। সংগ্রহের তারিখ ২৬ এপ্রিল ২০২১।  সকারওয়েতে সাখাওয়াত হোসেন রনি (ইংরেজি) ট্রান্সফারমার্কেটে সাখাওয়াত হোসেন রনি (ইংরেজি) ওয়ার্ল্ডফুটবল.নেটে সাখাওয়াত হোসেন রনি (ইংরেজি) ন্যাশনাল-ফুটবল-টিমস.কমে সাখাওয়াত হোসেন রনি (ইংরেজি)